ดาวโจนส์ปิดบวก 49.04 จุด
ดัชนีดาวโจนส์ตลาดหุ้นนิวยอร์กปิดบวก&nbsp; หลังจีอีเผยผลประกอบการแข็งแกร่ง
22 ม.ค. 2554

ดัชนีดาวโจนส์ตลาดหุ้นนิวยอร์กปิดบวก  หลังจีอีเผยผลประกอบการแข็งแกร่ง
ดัชนีเฉลี่ยอุตสาหกรรมดาวโจนส์ปิดบวก 49.04 จุด หรือ 0.41% แตะที่ 11,871.84 จุด ดัชนี S&amp;P 500 ขยับขึ้น 3.09 จุด หรือ 0.24% ปิดที่ 1,283.35 จุด และดัชนี Nasdaq ลบ 14.75 จุด หรือ 0.55% ปิดที่ 2,689.54 จุด
เจเนอรัล อิเล็กทริก บริษัทผู้ผลิตกังหันลมผลิตไฟฟ้าและเครื่องยนต์เจ็ทรายใหญ่ที่สุดของโลก มีกำไรสุทธิไตรมาส 4 พุ่งขึ้น 52% เหนือความคาดหมายของนักวิเคราะห์ โดยได้รับแรงหนุนจากยอดขายภาคอุตสาหกรรมและยอดสั่งซื้ออุปกรณ์ที่ขยายตัวอย่างแข็งแกร่ง ส่งผลให้หุ้นของจีอีทะยาน 7.1% และผลักดันให้หุ้นอื่นๆของดัชนีเฉลี่ยอุตสาหกรรมดาวโจนส์ปรับตัวสูงขึ้นตามไปด้วย
ด้านกูเกิล อิงค์ เจ้าของเสิร์ชเอนจิ้นรายใหญ่ของโลก เปิดเผยหลังปิดตลาดวันพฤหัสบดีว่า บริษัทมีกำไรสุทธิไตรมาส 4 ทะยาน 29% จากปีก่อนหน้า แตะที่ 2.54 พันล้านดอลลาร์ โดยได้รับแรงหนุนจากการพัฒนานวัตกรรมผลิตภัณฑ์และธุรกิจใหม่อย่างต่อเนื่อง รวมถึงเศรษฐกิจเชิงดิจิตอลที่เติบโตอย่างรวดเร็ว แต่หุ้นกูเกิลลบ 2.4% และฉุดดัชนี Nasdaq ให้ปิดลบตามไปด้วย เนื่องจากนักลงทุนรู้สึกไม่มั่นใจกับข่าวที่ว่า แลร์รี เพจ ผู้ร่วมก่อตั้งกูเกิล จะรับตำแหน่งซีอีโอต่อจาก เอริค ชมิดท์ ตั้งแต่วันที่ 4 เมษายนเป็นต้นไป
ส่วนหุ้นแบงก์ ออฟ อเมริกา ร่วงลง 2% หลังจากที่ทางธนาคารเปิดเผยว่าขาดทุน 1.6 พันล้านดอลลาร์ในไตรมาส 4